jkorsvik/nowiki_second_scrape_merged huggingface dataset:
Gjersrudtjern

Gjersrudtjern ligger på Klemetsrud sør i Oslo. Vannet får tilsig fra Stensrudtjern via Stensrudbekken, og andre bekker fra sør og øst. Avløpet er i nordvest gjennom Gjersrudbekken til Ljanselva ved Hauketo.
Vannet er næringsrikt og grunt, og omgitt av fuktenger og rik strandsumpskog. Vannet huser en rekke fiskearter, blant disse er abbor, mort, gjedde, suter, karuss og ål. Vannet er kjent blant meitefiskere som et middels godt sutervann. Det anbefales ikke å spise fisken man får her, grunnet tidligere avrenning fra avfallsplassen Grønmo. Vegetasjonen rundt vannet gjør at man får assosiasjoner til tropisk jungel, og ikke norsk landskap. Stedet huser også flere rødlistede arter, herunder en art øyenstikker og en vårflueart. Området er også yngleområde for flere fuglearter, blant annet nattergal. Men våtmarksområdene rundt Gjersrudtjern er i en gjengroingsfase fra tidligere mer åpent kulturlandskap, og dette kan være en trussel for artsmangfoldet.


== Referanser ==


== Litteratur ==
Knut Are Tvedt, red. (2010). «Gjersrudtjern». Oslo byleksikon (5. utg.). Oslo: Kunnskapsforlaget. s. 203. ISBN 978-82-573-1760-7. 
Tor Dagre, red. (1980). «Gjersrudtjern». Natur og miljø i Oslo. Oslo: Universitetsforlaget. s. 77-78. ISBN 82-00-05320-2. 


== Eksterne lenker ==
«Gjersudtjern». Oslo kommune, vann- og avløpsetaten. 6. juni 2012. Arkivert fra originalen 3. februar 2014. Besøkt 4. april 2015.
Vektklasser i boksing

Vektklasser i boksing for amatører og profesjonelle.


== Amatørboksing ==


== Profesjonell boksing ==
Vektklasser for menn i henhold til WBC, WBA, IBF, og WBO sitt regelverk:

Vektklasser for kvinner
Vektklassene for profesjonelle kvinnelige boksere følger i all hovedsak dem for menn. Det er imidlertid mindre forskjeller i vektinndelingen som foretas av de forskjellige bokseorganisasjonene.


== Noter ==
Range Stormer

Range Stormer var britiske Land Rover sin første konseptbil, vist i 2004.  Den var hovedinspirasjonen til Range Rover Sport.
Rita Sletner

Rita I. Sletner (født 3. juni 1960) er en norsk politiker (V). Hun var assisterende generalsekretær i Venstre fra 2005 til 2010.
Fra 2016 er hun ansatt som leder for Nav i Eidsberg, etter å ha vært teamleder samme sted fra 2010.  Hun ble valgt inn i kommunestyret i Eidsberg som representant for Venstre i 1995, og ble gjenvalgt de påfølgende periodene. I 2007 ble hun Venstres gruppeleder i kommunestyret. Hun innehar også vervet som leder av Venstres valgkomité.
Sletner var statssekretær i Justisdepartementet i Kjell Magne Bondeviks andre regjering fra 2001 til 2005. Hun var også partiets førstekandidat i Østfold i valgene i 2001, 2005 og 2009, uten å komme inn på Stortinget. Sletner var leder av det regjeringsoppnevnte Voldtektsutvalget som leverte sin innstilling til regjeringen 24. januar 2008 (NOU 2008: 4 Fra ord til handling). Fra 2008 til 2010 var hun styreleder for stiftelsen Fellesskap mot seksuelle overgrep (FMSO).


== Referanser ==


== Eksterne lenker ==
(no) Rita Sletner hos Norsk senter for forskningsdata
Rondanestien

Rondanestien er en oppmerket tursti, som strekker seg fra Akerselvas munning til Hjerkinn. På turen passerer den blant annet Åstkjørkja på Øyerfjellet.
Rondanestien ble etablert i 2003 av Den Norske Turistforening, i samarbeid med Miljøverndepartementet.


== Se også ==
Jotunheimstien


== Eksterne lenker ==
Rondanestiens hjemmeside
Bjørnhollia

Bjørnhollia er en bemannet turisthytte i østre Rondane, eid og drevet av Den Norske Turistforening (DNT). Fra 1714 hadde gårdene Loftsgård, Øvre Dale og Øvre Veggem i Sel, rett til sæterdrift i området. 
Bjørnhollia hadde diverse eiere frem til 1941, da det ble kjøpt og ombygd av DNT. Bygget stod ferdig i 1947 med 24 senger (basert på et modifisert utkast av arkitektene Henrik Nissen d.y. og Gunnar Brynning), samt en kjerreveg til Atnsjøen. Fra 1959 ble stedet drevet av Jenny og Hans Øyen. Det ble bygget traktorveg fra Gammelgarden til hytta i 1966, og fra 1972 ble Bjørnhollia drevet av Storm Øyen. I dag har den 90 sengeplasser og bestyres av Beate Øygarden og Svein Aaseng, Heidal i Sel. Om sommeren er det sæterdrift.
Grimsdalshytta

Grimsdalshytta er en bemannet turisthytte i Rondane, eid og drevet av DNT Oslo og Omegn som er medlemsforening av Den Norske Turistforening.
Hytta er betjent i påske- og sommersesongen, ellers er den ubetjent og låst med DNT-nøkkel. I perioden 1. mai til 10. juni er hytten stengt av hensyn til kalvingsperioden til villreinen.


== Eksterne lenker ==
Den Norske Turistforening Grimsdalshytta
Storronden

Storronden er et fjell i Rondane, i Sel kommune i Innlandet. Fjellet har en høyde på 2 138 meter over havet og er den høyeste toppen i Sel kommune. Fjellet kan bestiges via oppmerket sti fra turisthytten Rondvassbu, og denne turen beregnes å ta rundt fire timer opp og rundt to og en halv time ned.


== Referanser ==


== Eksterne lenker ==
«Storronden». Peakbook.  Turrapporter og bilder.
«Storronden». World Wide Vikings. Arkivert fra originalen 4. mars 2016. Besøkt 5. juli 2015.  Turrapporter og bilder.
Klitoridektomi

Klitoridektomi er en form for kjønnslemlestelse der den ytre delen av klitoris fjernes delvis eller helt. Klitoridektomi praktiseres sjelden i vestlige kulturer og ses ofte der på som både unødvendig og skadelig, men er relativt vanlig i deler av Afrika sør fra Sahara, da spesielt i de muslimske delene av Øst-Afrika, de kurdiske områdene av Irak og Iran, samt på Den arabiske halvøy.
I vesten er det kjent tilfeller av frivillig klitoridektomi innen subkulturer. Bakgrunnen for dette er dels en offertanke, og dels ønsket om at andre erogene soner vil bli mer følsomme dersom muligheten for stimulans av klitoris forsvinner. Det amerikanske forsikringsselskapet «Blue Cross Blue Shield» betalte rutinemessig for klitoridektomi frem til 1977, men antallet amerikanske kvinner som ble utsatt for dette inngrepet i sin barndom, er aldri blitt kartlagt. I henhold til lov av 15.12.1995 er det forbudt å omskjære kvinner i Norge.En prosedyre som gir tilnærmet samme effekt ved at man kutter nerven til området ble brukt i enkelte land på begynnelsen av det 20. århundre, spesielt USA og Australia, for å hindre masturbasjon blant kvinner på institusjoner. I USA er det også rapportert tilfeller av elektrisk kauterisering av klitoris på mentalpasienter så sent som i 1950, også dette for å hindre masturbasjon. 


== Referanser ==


== Se også ==
Kjønnslemlestelse
Infibulasjon
Bjørn Otto Bragstad

Bjørn Otto Bragstad (født 5. januar 1971) er en norsk tidligere fotballspiller. 
Han største styrke var kanskje hodespill. Han var midtstopper og fikk bokført 15 landskamper for Norge. Han var også med i norges EM-tropp i 2000. Etter EM ble han kjøpt opp av Derby. Han startet karrieren i Rosenborg, dit han kom fra Utleira foran 1989-sesongen. Han spilte 194 seriekamper og scoret 26 mål for Rosenborg. Særlig de siste sesongene utgjorde han et utmerket stopper-par sammen med Erik Hoftun, og var sentral i Rosenborgs suksess i Europa. 
Sommeren 2000 signerte Bragstad fireårskontrakt med den engelske Premier League-klubben Derby som betalte Rosenborg 19,3 millioner kroner i overgangssum. I september 2001 spilte han tre kamper for Birmingham under et opphold på lån som ble avsluttet tidligere enn planen var. Etter at Bragstad ble enig med Derby om en sluttpakke mot slutten av 2002, signerte han 15. januar 2003 for den østerrikske klubben Bregenz. Bragstad lyktes ikke så bra i engelsk fotball, men gjorde det atskillig bedre i Østerrike. 
Han la opp som fotballspiller sommeren 2004.Bragstad innehar fjerdeplass blant de mestvinnede fotballspillere i Norge‎ med ti seriemesterskap og tre cupmesterskap.


== Spillerstatistikk ==
* Kun seriekamper.


== Referanser ==


== Eksterne lenker ==
(en) Bjørn Otto Bragstad – Transfermarkt 
(en) Bjørn Otto Bragstad – national-football-teams.com 
(en) Bjørn Otto Bragstad – Soccerbase.com 
(en) Bjørn Otto Bragstad – FootballDatabase.eu 
(en) Bjørn Otto Bragstad – EU-Football.info 
(no) Bjørn Otto Bragstad – Norges Fotballforbund 
(en) Bjørn Otto Bragstad – FBref 
Profil hos Rosenborg BK
Kjekstadmarka

Kjekstadmarka er en del av Oslomarka, og ligger sør for Vestmarka i kommunene Asker og Lier i Viken. 
Kjekstadmarka avgrenses av Lierskogen og Askerbørskogen i nord, Heggedal, Spikkestadbanen og Røyken i øst og sør og Lierdalen i vest. Utmarksområdets høyeste punkt er Brennåsen (361 moh). 
DNT har en ubetjent hytte, Småvannsbu, 2,5 km sør for Dikemark. Gui Sportsklubb sin hytte, Blåfjellhytta, ligger 2,5 km sørvest for Heggedal og 3 km nord for Røyken. ROS-hytta til Idrettslaget Røyken og Spikkestad ligger 3,5 km nord for Spikkestad. 


== Litteratur ==
Nilsen, Karl (1980). Vandringer i Askerbøringens utmark. Asker: Asker og Bærum historielag. s. 238–255. ISBN 8271650181. 


== Eksterne lenker ==
Presentasjon av Kjekstadmarka på ut.no
Skiforeningens presentasjon av Kjekstadmarka
Turforslag i Kjekstadmarka fra DNT Oslo Oslo og Omegn
Biofokusrapport 2009-23 : Naturverdier ved Dikemark og Vardåsen i Asker kommune
Bærumsmarka

Bærumsmarka er et område i Bærum kommune i Viken, som regnes som en del av Oslomarka. Bærumsmarka har et areal på omtrent 63 kvadratkilometer, og avgrenses av tettbebyggelsen i Bærum i sør, Sørkedalen i øst, Lommedalen i vest og Krokskogen i nord. Geologisk tilhører området Oslofeltet, og Bærumsmarka faller omtrent sammen med Bærumskalderaen. 
Bærumsmarka er et populært turområde, og det finnes flere serveringssteder for turister i området. Vensåsseter, Haslumseter, Brunkollen, Nygård, Gardlaus, og KIF-hytta har servering sommer og/eller vinter. Den Norske Turistforening driver «barnas tursted», Sæteren Gård, med aktiviteter, klatretårn, servering og overnatting.
De største toppene er Tjæregrashøgda (485 moh), Skutehøgda (359 moh), Norde Kolsås (380 moh), Lille Kolsås (290 moh), Gråmagan (296 moh) og Søndre Kolsås (342 moh).
I 1985 ble foreningen Bærumsmarkas Venner dannet. Foreningen arbeidet for å bevare Bærumsmarka mot fremtidig utbygging og fremme bruken av Bærumsmarka. Lokalhistorikeren Trygve Christensen var første leder av foreningen. Den ble nedlagt i 2013.


== Se også ==
Mark (grenseområde)


== Referanser ==


== Litteratur ==
Trygve Christensen: Bærumsmarka før og nå. Eget forlag Oslo 1999. ISBN 82 992916 2 3


== Eksterne lenker ==
Skiforeningens presentasjon av Bærumsmarka i Markadatabasen
Kaliumhydrogentartrat

Kaliumhydrogentartrat (kremortartari, vinstein) er et salt av vinsyre med kjemisk formel KC4H5O6. Den urene formen kalles argol og er et biprodukt som krystalliseres ut ved gjæring av vin. Bruksområder er blant annet i matlaging til å stabilisere pisket eggehvite som skal røres inn. Kremortartari brukes også for å hindre krystallisering av sukker i sukkertøy, det brukes i kommersiell trolldeig og det er en av ingrediensene i bakepulver.   
Kaliumhydrogentartrat har lakserende egenskaper. En studie som blant annet undersøkte effekten av ren tartarsyre på tykktarmsfunksjon, fant en god mykgjørende effekt på avføring og nedsatt transittid gjennom tarmen ved inntak av 5g kaliumhydrogentartrat. Innholdet av tartarsyre er særlig stort i rosiner (ca. 20-25g per kg). Det er grunn til å tro at den gunstige effekten rosiner har på hard avføring skyldes både høyt innhold av fiber og tartarsyre. I tillegg til rosiner, druer og vin har tamarind høyt innhold av tartarsyre.


== Kilder ==
(no) Kaliumhydrogentartrat i Store norske leksikon
Roswell High:The Watcher

Roswell High: The Watcher er fjerde bok i en serie på 10 bøker skrevet av Melinda Metz. TV-serien Roswell er basert på denne bokserien. The Watcher er foreløpig ikke oversatt til norsk.


== Handling ==
«Max» er døende. Ingen vil tro på det, men han vet det er sant. Og mens enden nærmer seg, er det bare en ting han klarer å tenke på; Hvem vil beskytte «Liz» når han ikke er der?
«Liz» kan ikke utstå å se at «Max» lider. Hun prøver å finne en måte å redde ham på. Men den eneste måten hun kan hjelpe «Max» på, er ved å risikere sitt eget liv. Er hun villig til å dø for sin elskede?
Liste over stortingsrepresentanter 1928–1930

Liste over alle stortingsrepresentanter i perioden 1928 til 1930.  Listen omfatter alle som ble valgt fast til
Stortinget.
Det var totalt 150 representanter, fordelt med 59 til Arbeiderpartiet,
30 til Venstre, 29 til Høyre, 26 til Bondepartiet, 3 til Norges Kommunistiske Parti,
2 til Det Frisinnede Venstre og 1 til Arbeiderdemokratene.


== Landkretser ==


=== Østfold fylke ===


=== Akershus fylke ===


=== Oslo ===


=== Hedmark fylke ===


=== Oppland fylke ===


=== Buskerud fylke ===


=== Vestfold fylke ===


=== Telemark fylke ===


=== Aust-Agder fylke ===


=== Vest-Agder fylke ===


=== Rogaland fylke ===


=== Hordaland fylke ===


=== Sogn og Fjordane fylke ===


=== Møre fylke ===


=== Sør-Trøndelag fylke ===


=== Nord-Trøndelag fylke ===


=== Nordland fylke ===


=== Troms fylke ===


=== Finnmark fylke ===


== Bykretser ==


=== Halden, Sarpsborg, Fredrikstad, Moss, Drøbak ===


=== Hamar, Kongsvinger, Lillehammer, Gjøvik (Kjøpstedene i Hedmark og Oppland fylker) ===


=== Hønefoss, Drammen, Kongsberg ===


=== Notodden, Skien, Porsgrund, Brevik, Kragerø, Risør, Arendal, Grimstad ===


=== Holmestrand, Horten, Tønsberg, Sandefjord, Larvik ===


=== Kristiansand, Mandal, Flekkefjord, Stavanger, Haugesund ===


=== Bergen ===


=== Ålesund, Molde, Kristiansund ===


=== Trondhjem, Levanger ===


=== Bodø, Narvik, Tromsø, Hammerfest, Vardø, Vadsø ===


== Referanser ==


== Litteratur ==
Haffner, Vilhelm (1928). Stortinget : 1928-1930. Oslo: Cappelen.  [Tilgang for norske IP-adresser.]


== Eksterne lenker ==
Norsk samfunnsvitenskapelig datatjeneste
kildevilkår"(En del av) De data som er benyttet i denne publikasjonen er hentet
	fra Norsk samfunnsvitenskapelig datatjenestes Politikerarkiv. NSD
	er ikke ansvarlig for hverken analysen av dataene, eller for de
	tolkninger som her er gjort."
Loose Ends

Loose Ends er en bok skrevet av Greg Cox. Loose Ends er basert på TV-serien Roswell. Boken er foreløpig ikke oversatt til norsk.


== Handling ==
Det hele startet som en uskyldig tur til Carlsbad Caverns for å slappe av, men nå angrer «Max», «Isabel», «Michael», «Liz» og «Maria» at de fikk ideen. Flere hundre meter under jorden, i hulenes souvernirbutikk bli «Liz» sjokkert over å se noen hun ikke regnet med å se noen gang mer – mannen som skjøt henne for lenge siden i kafeen «The CrashDown». Mannen gjenkjenner «Liz», og nå vil han drepe henne. Det er bare det at ingen vet hvorfor...
François de Meez

François de Meez (død 7. mars 1444) var en av Den katolske kirkes kardinaler. Han var biskop av Genève.
Han ble kreert til kardinal (pseudokardinal) den 12. oktober 1440 av motpave Felix V, med San Marcello al Corso som tittelkirke.


== Eksterne lenker ==
Biografi på The Cardinals of the Holy Roman Church
Arne Fliflet

Arne Fliflet (født 21. mai 1946) er en norsk høyesterettsadvokat og tidligere sivilombudsmann. Han ble cand.jur. i 1971 og var universitetslektor i rettsvitenskap ved Universitetet i Oslo og dommerfullmektig i Førde i Sunnfjord fra 1974 til 1975. Fra 1975 til 1990 var han advokat både i offentlig tjeneste og i privat praksis og ble høyesterettsadvokat i 1978. Han arbeidet hos Regjeringsadvokaten fra 1976 til 1986, avbrutt av et studieopphold i London i 1979 og tjeneste som statsadvokat ved Eidsivating statsadvokatembeter fra 1980 til 1981. I 1981 representerte han Landbruksdepartementet i den kjente Isene-dommen (Rt. 1981 s. 745), som staten tapte. Han var partner hos Advokatfirmaet Thommessen fra 1987 til han ble sivilombudsmann i 1990. Han ble gjenvalgt av Stortinget fem ganger og er lengstsittende sivilombudsmann i Norge. 
I 1997 ble han utnevnt til kommandør av St. Olavs Orden for sin tjeneste som sivilombudsmann.
Han gikk av som sivilombudsmann ved nyttår 2013.


== Referanser ==


== Bibliografi ==
Statsrett i et nøtteskall. 2020. ISBN 9788205484467
Statsforfatningen i Norge. 2017. ISBN 9788215017648
Statsforfatningen i Norge. 10. utg. Universitetsforlaget 2006. ISBN 9788215009896
Grunnloven kommentarutgave. Universitetsforlaget 2005. ISBN 9788251839624
Studiehefte i statsforfatningsrett. Spørsmål og øvingsoppgaver. Universitetsforlaget 1994. ISBN 9788200039303
Studiebok i statsforfatningsrett. Kilder og debattstoff fra stats- og rettspraksis. Universitetsforlaget 1998. ISBN 9788200126881


== Eksterne lenker ==
Biografi hos Sivilombudsmannen
Bernard de La Planche

Bernard de La Planche var en av Den katolske kirkes kardinaler. Han var biskop av Dax i Frankrike.
Han ble kreert til kardinal (pseudokardinal) den 12. oktober 1440 av motpave Felix V.


== Eksterne lenker ==
Biografi på The Cardinals of the Holy Roman Church
No Good Deed (Roswell)

No Good Deed er en bok skrevet av Dean Wesley Smith og Kristine Kathryn Rusch. No Good Deed er basert på TV-serien Roswell. Boken er foreløpig ikke oversatt til norsk.


== Handling ==
Handlingen i boken spiller videre på en episode i sesong 2 av TV-serien, hvor «Max» lurte seg inn på sykehuset og helbredet alvorlig syke barn. En desperat far kidnapper «Michael», som han tror kan helbrede datteren.
Jan de Raguse

Jan de Raguse (født mellom 1390 og 1395 i Ragusa i Dalmatia, død 1443) var en kardinal i den katolske kirke. Han var biskop av Argesch i Valakia. Han tilhørte Dominikanerordenen.
Han ble kreert til kardinal (pseudokardinal) den 12. oktober 1440 av motpave Felix V.


== Referanser ==
Juan de Segovia

Juan de Segovia (født ca. 1395, død 1458) var en av Den katolske kirkes kardinaler.
Han ble kreert til kardinal (pseudokardinal) den 12. oktober 1440 av motpave Felix V.


== Referanser ==


== Eksterne lenker ==
Biografi på The Cardinals of the Holy Roman Church
Denis de Moulin

Denis de Moulin (død 15. september 1447) var en av Den katolske kirkes kardinaler. Han var erkebiskop av Paris i Frankrike. 
Han ble kreert til kardinal (pseudokardinal) den 12. november 1440 av motpave Felix V.


== Referanser ==
Gérard Machet

Gérard Machet (død 17. juli 1448 i Blois) var en av Den katolske kirkes kardinaler. Han var biskop av Castres i Frankrike.
Han ble kreert til kardinal (pseudokardinal) den 12. november 1440 av motpave Felix V.


== Eksterne lenker ==
Biografi på The Cardinals of the Holy Roman Church
Jean de Malestroit

Jean de Malestroit (født 1375, død 14. september 1443) var en av Den katolske kirkes kardinaler. Han var biskop av Nantes i Frankrike.
Han ble kreert til kardinal (pseudokardinal) den 12. november 1440 av motpave Felix V.


== Referanser ==


== Eksterne lenker ==
Biografi på The Cardinals of the Holy Roman Church
6. divisjon (Norge)

6. divisjon var en norsk infanteridivisjon, satt opp i 1916.  Den er mest kjent for innsatsen ved felttoget i Norge i 1940.  Etter kapitulasjonen ble divisjonen demobilisert, men etter frigjøringen ble divisjonens stab opprettet i Sør-Norge og overført til Narvik i 1954.  I 2002 ble divisjonen avløst av 6. divisjonskommando.


== Sjefer ==
Carl Gustav Fleischer
Kristian Løken
Otto Munthe-Kaas
Arne Dagfin Dahl
Hans Reidar Holtermann


== Historie ==
6. divisjons historie kan spores tilbake til 1897 og Tromsø stifts Forsvar. Hærordningen av 1909 medførte at 6. brigade ble bygget opp, som ble til 6. divisjon i 1916.
Standkvarteret for divisjonen ble lagt til Harstad.
Fra 1. juli 1939 ble Hålogaland flyavdeling (HFA) opprettet på Bardufoss og underlagt divisjonen.6. divisjons historie er først og fremst knyttet til kampene ved Narvik i 1940. Ved Tysklands overfall på Norge 9. april ble store deler av landet hærtatt, også Narvik. Divisjonssjefen generalmajor Carl Gustav Fleischer mobiliserte for offensive operasjoner mot okkupanten, og dro i gang et felttog sørover mot Narvik. I samvirke med britiske, franske og polske styrker gikk 6. divisjon i harde kamper med okkupasjonsmakten, og 28. mai ble Narvik gjenerobret.  På grunn av tilstanden i Frankrike måtte Narvik oppgis av allierte styrker like etter.
Divisjonen ble demobilisert, og satt opp igjen etter krigen.  Den holdt først til i Sør-Norge, men ble overflyttet til Narvik i 1954.  1. september 1971 gjenoppsto 6. divisjon med stab i Harstad.  I 1991 ble divisjonsstaben flyttet til Heggelia leir i indre Troms. I 1996 ble 6. divisjon på ny avdelingens navn, til divisjonen ble nedlagt med HSTY i 2009.


== Referanser ==


== Litteratur ==
Hæren 6. Divisjon (1989). 6. divisjon, Distriktskommando Nord-Norge 1940-1990: 50 år. [Harstad]: [Distriktskommando Nord-Norge]. 


== Eksterne lenker ==
«6. Divisjon» på Lokalhistoriewiki
Luís Gonçalves de Amaral

Luís Gonçalves de Amaral  (død 10. februar 1444) var en av den katolske kirkes kardinaler. Han var biskop av Viseu i Portugal. 
Han ble kreert til kardinal (pseudokardinal) den 4. april 1444 av motpave Felix V.
Yves Saint-Laurent

Yves Henri Donat Mathieu Saint-Laurent (født 1. august 1936, død 1. juni 2008) var en fransk motedesigner.
Han overtok sjefsstillingen i Dior etter at Christian Dior døde i 1957. Denne stillingen hadde han frem til 1960, da Saint-Laurent grunnla sitt eget motehus. Dette ble overtatt av Gucci 1. november 2002.


== Referanser ==


== Eksterne lenker ==
(en) Yves Saint Laurent – kategori av bilder, video eller lyd på Commons 
(en) Yves Saint-Laurent på Internet Movie Database 
(sv) Yves Saint-Laurent i Svensk Filmdatabas 
(da) Yves Saint-Laurent på Filmdatabasen 
(fr) Yves Saint-Laurent på Allociné 
(en) Yves Saint-Laurent på AllMovie 
(en) Yves Saint-Laurent hos The Movie Database 
(en) Yves Saint-Laurent hos Internet Broadway Database 
(en) Yves Saint-Laurent på Discogs 
(en) Yves Saint-Laurent på MusicBrainz 
(fr) Pierre Bergé Yves Saint Laurent Foundation
Kløvendal

Kløvendal (engelsk original: Rivendell) eller Imladris på Sindarin er et fiktivt sted fra J.R.R. Tolkiens verden Midgard. Det er en av alvenes utposter i Midgard. Den blir av og til referert til som det siste hjemlige hus øst for havet, noe som spiller på Valinor, som er vest for havet. Kløvendal ble grunnlagt av halvalven Elrond i Midgards andre tideverv (mellom 4000 og 5000 år før hendelsene som er omtalt i Ringenes herre). Utenom Elrond selv er andre viktige alver som bodde der blant andre Arwen Úndomiel og Glorfindel.
Det Sindarinske navnet for Kløvendal (som er oversatt derfra) er Imladris, som betyr kløvet dyp kløft/dal.
Kløvendal ligger på kanten av en trang kløft hvor elva Bruinen renner gjennom (en av de viktigste inngangene til Kløvendal er via et vadested over Bruinen ikke langt unna), men var godt gjemt i sumpmarken og åsene ved foten av Hithaeglir eller Tåkefjellene.


== Handling ==
I boka Hobbiten (også av Tolkien), stopper hobbiten Bilbo Lommelun og følget med 13 dverger (blant dem Thorin Eikenskjold) i Kløvendal, og tar en pause i ferden til Ensomfjellet. Bilbo stopper også der på veien tilbake til Hobsyssel sammen med Gandalf Grå.I Ringenes herre reiser hobbiten Frodo Lommelun og hans fire følgesvenner til Kløvendal med den ene ringen. Der møter de Bilbo, som trakk seg tilbake dit etter sin 111. fødselsdag for å bruke tiden sin til å tenke ut en måte å avslutte boken på Fram og tilbake igjen. Flere andre alver, dverger og menn hadde også ankommet Kløvendal i forskjellige ærend; men på Elronds rådsmøte lærte de at egentlig var alle deres ærender viklet sammen med hva som kom til å skje med den ene ringen. De måtte bestemme det der og da. Det endte med at hobbiten Frodo avgjorde hele saken ved å ta på seg oppgaven med å bære ringen til Dommedagsberget.


== Annen bruk ==
UiT Norges arktiske universitets spillklubb heter Imladris, oppkalt etter Kløvendals alviske navn.


== Litteratur ==
J.R.R. Tolkien (1973). Krigen om ringen. 1 : De sorte rytterne. Oslo: Tiden. ISBN 8210008188. J.R.R. Tolkien (1972). Hobbiten, eller fram og tilbake igjen. Oslo: Tiden. ISBN 8210007483. 


== Referanser ==